1877- William Beatty-Kingston, ziarist britanic, traduce din Eminescu. 


Subiectul traducerilor eminesciene comportă două aspecte principale: unul 
se referă la traducerile realizate de Eminescu, însuși, din opere literare sau 
filosofice scrise în limbi străine! iar alt domeniu priveşte transpunerea creaţiei 
eminesciene în diverse limbi ale lumii. 

Cu privire la acest ultim aspect, articolul de față abordează un episod 
inedit, care aduce în atenţie date bibliografice noi, referitoare la dovezi timpurii 
de receptare a poeziei lui Eminescu în limba engleză. 

Suntem în primăvara anului 1877. William Beatty-Kingston, un cunoscut 
jurnalist din Tara Albionului, corespondent de război, dar şi autorul libretului in 
limba engleză al operei "Tosca ” de Giacomo Puccini, aflat la Bucuresti, este 
primit la Cotroceni de către altetele lor regale Carol I şi Elisabeta. 

Cu această ocazie, este rugat de Carmen Sylva să transpună în limba 
engleză o bijuterie lirica a lui Eminescu ("Crăiasa din poveşti”). Conformändu- 
se dorinței reginei, William Beatty-Kingston realizează în acest fel prima 
traducere în limba engleză a unei opere eminesciene. 

Momentul acesta are o semnificație aparte, deoarece, până în prezent, 
Sylvia Pankhurst (1930) era recunoscută drept cel dintâi traducător al poeziei 
lui Eminescu în limba lui Shakespeare. ° 

Putem afirma că acest fapt reprezintă o mărturie convingătoare a 
notorietății dobândite de poet, la doar 27 de ani, o recunoaştere a talentului său, 
înfățișând totodată detalii necunoscute, care vor întregi si nuanța natura 
contactelor si relațiilor complexe dintre Mihai Eminescu si regina Elisabeta a 
României. 


1 Sunt cunoscute traducerile făcute de Eminescu din creaţii scrise în germană ( ”Värful cu dor”, de Carmen- 
Sylva, Fragmente din "Istoria românilor” (Vol.I), lucrare întocmită de Eudoxiu Hurmuzaki, ”Tasso”, de Goethe, 
fragmente din "Critica rațiunii pure” de Kant), franceză (”Lais” de E.Augier), engleză ( ”Morella” de A. E. 
Poe ‚”Obsesiune” de Mark Twain), suedeză ( ” Lanțul de aur” de Onkel Adam). 
? Traducerea este tipărită la editura Kegan Paul, într-un volum cu numai 10 poeme, însoțit de o scrisoare a 
lui George Bernard Shaw şi o introducere de Nicolae Iorga. 
? Pe lângă Sylvia Pankhurst putem aminti dintre traducătorii mai vechi ai operei lui Eminescu în limba engleză 
pe Petre Grimm, Dimitrie Cuclin, I. O. Stefanovici. Iar dintre cei mai noi pe Corneliu M. Popescu, Adrian 
George Săhlean, George Anca, W.D. Snodgrass, Brenda Walker, Heathrow O’Hare etc. 

Cine este William Beatty-Kingston ? 


William Beatty Kingston, jurnalist de război şi un faimos autor de librete 
muzicale”, în acelaşi timp poet şi traducător, s-a născut la Londra, în anul 1837. 
În perioada 1852-1856 a fost funcţionar la Arhivele Statului din capitala 
imperiului, părând că urmează cariera tatălui său, angajat de asemenea la Public 
Record Ojfice. 

Părăsind această îndeletnicire, care 1 se părea destul de anostă, Kingston 
intră în lumea diplomatică, fund numit vice-cancelar al Consulatului Austriei la 
Londra (1856) şi Cardiff (1857 — 1865). Începând cu anul 1866, devine 
corespondent la Viena şi Berlin al ziarului "Daily Telegraph”. 

În această calitate, in 1870, a transmis corespondențe de război de pe 
frontul Franco-Prusian si de la asediul Parisului. Obtinänd acreditarea de atașat 
pe lângă statul major prusac, stabilit la Versailles, se împrietenește cu Bismark si 
Von Moltke. 

În timpul şederii sale la Berlin şi Viena, Kingston se îndrăgostește de 
muzică, ajungând să scrie librete pentru scena operei engleze precum şi studii de 
critică muzicală”. 

Astfel, el traduce în limba engleză si prelucrează după gustul publicului 
lononez libretul operei ”Tosca” de Giacomo Pucini şi al operei ”Falstaff” de 
Verdi. Mostenind pasiunea tatălui, fiica sa, baroneasa von Zedlitz, devine o 
cunoscută compozitoare de piese muzicale şi editoare de cărți. 

În vara anului 1874, acesta face o vizită de informare în România, ocazie 
ce îi va facilita cunoașterea de aproape a problemelor ţării noastre, a specificului 
poporului român, fata de care va manifesta o mare simpatie. Fire iscoditoare şi 
dornică de cunoaștere, Kingston aşterne pe hârtie constatările si impresiile de 
călătorie în România, ce vor forma cuprinsul primelor două capitole ale cărții 
sale "A wanderer ‘s note”, tipărite la Londra în anul 1888. Este vizibil marcat de 
calitatea excepțională a liniilor ferate nou construite, silentiozitatea si luxul 
garniturilor de tren, remarcând faptul că, după o călătorie de 18 ore pe teritoriul 
românesc, trenul avea o diferență de maxim 2 minute fata de orarul de mers 
stabilit ! 

Ziaristul mai vizitase Principatele Unite în anul 1865, chiar îl cunoaște pe 
domnitorul Alexandru loan Cuza, vorbeşte multumitor limba română, astfel 
încât, în calitate de crespondent al presei britanice, este trimis din nou în tara 


1.” Death of Mr Beatty Kingston” in "Glasgow Herald” (Glasgow, Scotland), Friday, October 5, 1900; Issue 239 
— Births, Deaths, Marriages and Obituaries. 
` În 1887 îi apar două lucrări: "Music and Manners”, respectiv "Wanderer's Notes". 


2 


noastră, în perioada 1877-1878, pentru a informa cititorii ziarelor englezești în 
legătură cu mersul ostilităților de pe frontul Ruso-Turc. 

Cu această acreditare, este prezent la București, inostit de Frederick 
Villiers, cunoscut grafician britanic, trimis special al ziarului "Graphic ”€ 

În lucrările sale cu caracter memorialistic, William Beatty-Kingston 
precizează valoroase detalii istorice de culise, elucidând unele aspecte 
necunoscute ale politicii internaționale, vis a vis de România. 

Având apropiate legături de amicitie cu doi dintre cei mai marcanţi 
politicieni români ai vremii, lon C. Brătianu şi M. Kogălniceanu, autorul 
menționat povesteşte, într-o altă carte importantă pentru istoria României, 
purtând titlul: "Men, Cities and Events”, impresiile sale oneste si obiective cu 
privire la clasa politică românească. 

Cunoaşterea limbii române îi permite trecerea în revistă a istoriei 
poporului nostru, fapt surprinzător şi rar pentru un cetăţean străin, iar pasiunea 
sa pentru literatură, artă şi muzică îl conduce la tălmăcirea în limba engleză a 
unor poezii aparținând lui V. Alecsandri şi M. Eminescu, precum şi la 
prezentarea unor suculente şi pitoreşti memorii de călătorie pe meleaguri 
românești, în care descrie, de exemplu, viața mondenă a Bucureştilor, cântecele 
lăutăreşti, frumusețile împrejurimilor vizitate. 

Tipărită la Londra în 1885, importantă piesă documentară pentru istoria 
traducerilor creației literare româneşti în limba engleză, cartea lui William 
Beatty-Kingston, ”The English Illustrated Magazine”, reuneşte în volumul II, 
câteva traduceri in limba engleză ale unor poezii de Vasile Alecsandri ("The 
End of Autumn”, "The Thunder Clap”, “The wind”, “The Sledge”), reunite sub 
titlul ”/mitations of Romanian Lays ”, inclusiv traducerea poeziei "Crăiasa din 
poveşti”. 

Începând cu 1886, ziaristul britanic îşi adună amintirile din vremea când 
vizita diverse tari ale lumii:” A Journalist’s Jottings” (1880), ” Monarchs I Have 
Met” (1886) şi "A Wanderer’s Notes” unde, asa cum am arătat mai sus, găsim 
exceptionale relatări istorice referitoare la România. 

Compune, de asemenea, versuri, pe care le publică în ” Punch” (1883- 
1887), "The Sunday Times”, ” The Illustrated English Magazine”, ”The 


6 Presa britanică a fost reprezentată de "The Illustrated London News", "The Graphic", "The 
Scotsman" şi "The Pictorial World”. 
7 Apărută la Macmillan and Company, 1885 


Theatre”, "The Lute” şi alte periodice londoneze. In 1893, Kingston s-a înscris 
în "Institute of Journalists ”.5 

În anul 1887-1888, cartea sa, ”Monarchs I Have Mer”, apare şi la New 
York, la editura Harper & Brothers, Franklin Square, tipărită în opt ediții 
consecutive, fiind dedicată Reginei Elisabeta a României. Prin intermediul 
acestei lucrări, publicul american află mai multe amănunte despre poetul Mihai 
Eminescu. Într-un capitol special (”The Queen Legend” - "Crăiasa din 
Poveşti”), autorul descrie episodul întâlnirii sale cu suverana poeta, la Palatul 
Cotroceni, oaspetele discutând cu ilustra iubitoare a artelor traducerea unei 


poezii de Eminescu ! 


În continuare, vom reda conținutul Capitolului VI (p. 85-106) al lucrării, 
dedicat prezenţei la curtea reginei Carmen Sylva a jurnalistului englez şi 
discuţiile avute cu aceasta cu privire la problema traducerilor, un document de 
mare valoare pentru biografia literară eminesciană. 

În primele paragrafe ale acestui capitol, autorul descrie un tablou sugestiv 
al personalității reginei, remarcând efortul acesteia de a se conforma 
mentalităților din tara de adopţie, de a cuceri inimile supușilor săi. 


Su Monarchs I Have Met”, London - Chapman and Hall, 1887; ”A Wanderer’s Notes”, London- Chapman and 
Hall, 1888 ;” A Journalist's Jottings”, London- Chapman and Hall, 1890; ” Men, Cities and Events”, London - 
Bliss, Sands & Foster, 1895. 


lată cum descrie autorul portretul princiar: Regina Elisabeta a studiat 
limba română, literatura, legendele, muzica, alegändu-si prietenii şi îndrumătorii 
dintre cei mai eminenti poeţi, istorici şi arheologi ai României. 

Carmen-Sylva, împreună cu toate doamnele de onoare de la curte, poartă 
costume nationale, ca o reacție fata de cosmopoltismul modei pariziene, 
somptuozitatea extravagantă, care sufoca spiritul național. 

Regina a pus bazele unor instituţii de caritate în cele mai importante oraşe 
ale țării, a reorganizat spitalele publice şi a sprijinit pe oamenii särmani. 

Sub pseudonimul Carmen Sylva, regina a tradus în limba germană 
operele lui Eminescu, Alecsandri, Bolintineanu, Negri si ale altor poeți ai 
vremii, făcându să le strălucească numele în ” Europa civilizată”. 

Această preocupare a reginei, care îi aducea desigur şi un spor de 
celebritate, spune autorul, nu era văzută cu ochi buni de către sobrul si 
rezervatul soţ al acesteia. 

William Beatty Kingston mărturiseşte că a avut ocazia să o întâlnească pe 
regina România mai întâi la Viena, cu ocazia expoziţiei internaţionale deschise 
în capitala acestei tari, şi apoi la Bucuresti, în primăvara anului 1877, în preajma 
izbucnirii conflictului dintre Rusia si Turcia. 

Autorul afirmă că a fost primit cu multă simpatie la Palatul Cotroceni, de 
către regină, care i-a dat impresia că se întâlneşte cu o veche cunoştinţă. Regina 
aflase de la prietenii români ai ziaristului că William Beatty Kingston este 
extrem de interesat să aprofundeze muzica si literatura română, domeniu în care 
regina este, de asemenea, foarte bine informată. De aceea, regina Carmen Sylva 
dorea să fie ajutată în traducerea legendelor, baladelor si folclorului românesc în 
limba lui Shakespeare. 

În cursul dialogului, Carmen Sylva mărturiseşte că, deşi posedă cunoștințe 
multumitoare de limba engleză, totuşi traducerea versurilor excede puterile sale. 

"Cu toate acestea, cum probabil ştiţi, am parafrazat un număr 
considerabil de creaţii populare româneşti în limba germană, păstrând ritmul şi 
accentul ritmic originale, pe cât am putut mai mult. Există un mic poem 
romantic, de o extraordinară frumusețe, de Eminescu, pe care eu deja l-am 
tradus (s.n.). As dori să încercaţi să faceţi o versiune în limba engleză a 
acestuia. Dacă vreți, eu personal am să vi-l copiez si trimite; iar versiunea 
dumneavoastră va ocupa un loc în albumul meu personal”. 


? "There is a little romantic poem of extraordinary beauty by Eminescu, which I have just translated. Wish you 
would try to make an English version of it. If you will, I will copy it out for you myself, and send it to you; and 
your version shall have a place in my own personal album." 

Räspunzänd surprinzătoarei rugäminti, traducătorul acceptă, dar adaugă 
aceste cuvinte, cu o uşoară nuanţă de precauţie: 

"Am spus Altetei Sale că voi face tot ce pot ca să îndeplinesc porunca sa, 
dar că trebuie să manifeste o mare înţelegere faţă de deficienţele, pe care nu am 
cum sa le evit, în orice încercare de a păstra uniformitatea metrică dintre 
original si traducerea într-o limbă care difera atât de mult una fata de alta cum 
este engleza fata de romana.” 

În continuare, traducătorul englez explică reginei câteva dificultăţi pe care 
le-a întâlnit, cum ar fi multe forme arhaice latinești, reţinute de limba romana 
modernă, care impietează o traducere fidelă și facilă, în special în ce priveşte 
economia de silabe. Este aproape imposibil să nu se observe că este anevoie să 
se păstreze în limba engleză acelaşi număr de picioare precum există în versurile 
româneşti respective. 

Regina i-a răspuns: ” Sunt la curent cu toate aceste dificultăţi de care 
vorbiti, multe dintre ele fiind sfasietoare pentru un traducător. Ele sunt valabile 
atât pentru limba germană, cât si pentru limba engleză, dar nu atât de 
insuportabile, dat fiind caracterul foarte elastic, sau mai plastic al idiomului 
teutonic. Dacă veți compara traducerile mele cu originalul, veţi vedea ca am 
mers câteodată foarte aproape de metrică si ritm, desigur cu sacrificarea 
spontaneitati si chiar a claritatii. Dar puteți, întradevăr, să încercaţi si să faceți 
ce puteți cu câteva din legendele mele. Faceţi primul experiment cu una pe care 
am Să v-o trimit. ” 

În cursul aceleiaşi după-amieze, William Beatty-Kingston a primit din 
partea reginei o pagină conținând un poem de Eminescu, inclusiv traducerea în 
limba germană, scrise de mâna sa. 

Fără a pierde o clipă, acesta a început să transpună versurile în limba 
engleză. Dar, a considerat că traducerea sa nu va putea să păstreze ritmul atât de 
bine redat de Carmen Sylva în admirabila variantă în germană a traducerii din 
Eminescu. "Întrucât balada era atât de melodioasă, şi compunerea sa atât de 
muzicală, m-am gândit că, în traducerea unei versiuni într-o limbă străină, este 
mai bine să sacrific ritmul în favoarea metricii.” 

În timp ce lucra asupra acestei tälmäciri, lui William Beatty-Kingston îi 
veni în minte ideea că Regina va aprecia și mai mult valoarea traducerii dacă 
poezia ar fi ilustrată într-un mod foarte romantic, aşa cum a reuşit Eminescu să 
redea acest sentiment în gratiosul său mic poem. 

Întrucât alături de el se afla şi artistul Frederick Villiers, trimis special al 
revistei ”Graphic”, apelă la talentul acestuia. Mai întâi, îi descrise conţinutul 

acestei poezii, care l-a surprins plăcut. Folosint talentul său, el dă la iveală o 
ilustrație superbă, redând cu acuratețe tema principală a poemului eminescian. 
În mai puţin de o oră, pune pe hârtie o imagine încântătoare a versurilor lui 
Eminescu. 

Reunind grafica lui Frederick Villiers cu versiunea poemului eminescian, 
în limba engleză, William Beatty-Kingston se înfățișează din nou la curtea 
Reginei cu aceste două realizări, chiar în dimineaţa următoare. 

Carmen Sylva a acceptat cu gratiozitate atât desenul, cât şi versurile, pe 
care le-a admirat cu mare satisfacție. Ziaristul mărturiseşte următoarele: "Am 
toate motivele să cred că acestea se găsesc în prezent în Albumul său personal, 
din 1877. Deoarece este posibil ca traducerile în germană si engleză a unei 
balade româneşti tipice să aibă un oarecare interes pentru cititorii acestei cărți, 
m-am gândit să le reproduc aici. ” 

Pentru edificare, redăm în continuare textele poeziei lui Eminescu, mai 
întâi în limba română, apoi cele în germană și engleză asa cum sunt tipărite in 
cartea lui Kingston: 


Crăiasa din poveşti 


» 


eguri albe, strălucite 
Naşte luna argintie, 

Ea le scoate peste ape, 
Le întinde pe câmpie; 


S-adun flori în şezătoare 

De painjen tort să rumpă, 

Și anina-n haina nopții 
Boabe mari de piatră scumpă. 


Lângă lac, pe care norii 
Au urzit o umbră fină, 
Ruptă de mişcări de valuri 
Ca de bulgari de lumină, 


Dandu-si trestia-ntr-o parte, 
Sta copila lin plecată, 
Trandafiri aruncă roşii 


Peste unda fermecată. 

Ca să vad-un chip, se uită 

Cum aleargă apa-n cercuri, 
Căci vrăjit de mult e lacul 
De-un cuvânt al sfintei Miercuri; 


Ca să iasă chipu-n faţă, 
Trandafiri aruncă tineri, 

Căci vrajiti sunt trandafirii 
De-un cuvânt al sfintei Vineri. 


Ea se uită... Păru-i galben, 
Fata ei lucesc in lună, 
Tar în ochii ei albaştri 

Toate basmele s-adună. ! 


Precizăm că versurile au apărut în "Convorbiri Literare”, X, 6 din 1 Sept. 
1876, într-un grupaj care mai cuprinde si poeziile Lacul, Dorința şi Melancolie. 

Creaţia aceasta se află, de asemenea, în "Ediţia Princeps” a poeziilor lui 
Eminescu, tipărite de T. Maiorescu la Socec. 

De asemenea, în anul 1916 apărea la Editura ”Alcalay & Co” un volum, 
conținând 16 poezii eminesciene, cu titlul "Crăiasa din Povești”. 

Variante ale acestei poezii, prima cu titlul "Tesaturi”, figurează în 
manuscrisul 2285, 137v-138 şi alta, apropiată de forma definitivă, in 
manuscrisul 2262,141 si 105, datat 1875-1876.'° 

Putem să concluzionăm că poezia "Crăiasa din povești” reprezenta în 
anul 1877 una dintre cele mai pretuite opere poetice eminesciene, apreciată, cum 
am văzut mai sus, de însăşi regina Carmen Sylva. 

Așa cum bine remarca Perpessicius, manuscrisul poate fi datat în preajma 
anului 1876'', perioadă in care ” suferinţele pricinuite de pierderea mamei sale 
si chinurile patimei veroniene marchează un moment de intensă febrilitate lirică 
şi polemică” ”. 

Din punctul de vedere al formulei prozodice, "Crăiasa din povești” are 
măsuri de 8 şi 7 silabe, ritmul fiind trohaic. 


1 Ultima strofă a poemului numără nu mai putin de cinci variante, dintre care una are o frumuseţe aparte: 
"Părul ei cel lung de aur/Se coboară la călcăie,/Ochi albaştri ard sub frunte, /Picături de vecinicie. ” 

1! Anul 1876 este unul dintre cei mai ”viforosi ai iubirii sale” (Perpessicius). 

? Perpessicius, Studii Eminesciene, Editura Muzeului Literaturii Române, Bucuresti, 2001, p. 146. 

lată şi varianta în limba germană, prezentată de Regina Carmen Sylva 
ziaristului britanic. 


” Märchenkönigin” 


"Weiße Nebel sind vom Monde 
Silberglänzend ausgeflossen, 
Aus dem Wasser aufgestiegen, 
Auf die Felder ausgegossen. 


Spinngewebe zu zerreißen, 

Alle Blumen sich vereinen; 

An der Nacht Gewänder hängen 
Beeren sie von Edelsteinen. 


An dem See, um den die Wolken 
Einen feinen Schatten weben, 

Der durch's Wellenspiel zerrissen, 
Wie die hellen Schollen beben, 


Leis das Schilf zur Seite theilend, 
Steht ein Mägdlein vorgebogen, 
Schüttelt lauter rothe Rosen 
Sanft hin auf die Zauberwogen. 


Daß ein Bild erscheine, blickt sie 
Auf der Wasserkreise Gleiten, 
Denn es ward der See besprochen 
Von der Venus Wort vor Zeiten. 


Daß ein Bild zur Fläche steige 
Läßt sie junge Rosen fliehen, 
Denn die Göttin hat den Rosen 
Einstens Zauberkraft verliehen. 


Schaut und schaut ... ihr Haar ist golden, 
Ihr Gesicht im Monde scheinet, 


In den blauen Augen haben 
Alle Märchen sich vereinet. ” 


Avänd ca model aceastä traducere in limba germanä, William Beatty- 
Kingston oferă reginei versiunea poemului "Crăiasa din povești”, care poartă 
titlul în limba engleză ” The Legend-Queen”: 


THE LEGEND-QUEEN. 
‘Fleecy vapors, silvern shining 


From the moon are lightly falling; 
Luna drew them from the waters 


And returns them to the meadows. 


' Spider-webs to rend asunder 
All the flowers have conspiréd ; 
On the draperies of midnight 
Dew-drops hang, like liquid jewels. 


'By the lake (o’er which the vapors 
Wreathe, in their fantastic shadows 

Shimm’ring back the ripple’s sparkle, 
Transient gleams of undulation) 


‘Rustling reeds with light hand parting 
Stands a maiden, forward bending; 
Softly scatters rnddiest roses 
O’er the bright enchanted waters. 


‘Gazes she, and hopes some picture 
May flash out from ’mongst the ripples 
(For in olden times, dark Hertha 
Cast her spell upon these waters). 


‘Fain would she with tender rese-buds- 
Conjured phantoms to the surface, 

For she knows full well that Freya 
Once lent charms to all the roses. 


‘Gazes she, the golden-haired one, 

And her face shines in the moonligh 
In the myst’ry of her blue eyes 

Lurk the germs of all the legends!” 

Pentru comparaţie, prezentăm mai jos şi traducerea admirabilă a lui 
Corneliu M. Popescu: 


”Sparkling haze, across the heavens 
Rising slow the sliver moon, 

She has gathered from the water 
And upon the pastures strewn. 


In the valley many flowers 

On the cobwebs jewels strung, 
Countless gems, of countless colours, 
On the cloak of evening hung. 


Oer the lake the clouds in passing 
Cast a soft transparent shade, 
Which the ripples rolling boulders 
With their radiance invade. 


Came at night a little maiden 
Silently the reeds among, 
And a rose of flaming scarlet 
On the water surface flung. 


For her own sweet image gazing, 
Marvelled how the ripples stirred... 
Ay, that lake is long enchanted 

By the Saint Mercuri’s word. 


Flung a rose of flaming scarlet 
That the water’s mirror blurred... 
Scarlet roses are enchanted 

By the saint Veneri’s word. 


Long she gazes. Hair soft golden, 
O er her face the moon’s pale light, 
While within her eyes of violet 

All times fairy-tales unite. ” 

Infätisänd aceste variante de traducere în germană si engleză ale poeziei 
"Crăiasa din poveşti”, credem că este util să lămurim următoarele posibile 
semne de întrebare: 

Când a început să traducă regina Carmen Sylva din opera poetică a lui 
Eminescu ? 

Recent”, reluând un fragment din lucrarea sa ” Mihai Eminescu, românul 
absolut. Facerea şi desfacerea unui mit”, apărut la Editura Humanitas în anul 
2015, Lucian Boia recunoaşte faptul că, din cele 20 de poezii traduse de Carmen 
Sylva împreună cu Mite Kremnitz, doar 3 ar aparține reginei Elisabeta. 

Întradevăr, reginei Carmen Sylva îi pot fi atribuite traducerile 
următoarelor creaţii eminesciene:”" Melancolie”, "Povestea Codrului”, "Crăiasa 
din Poveşti”. 

Un prim răspuns la această întrebare îl oferă Silvia Irina Zimmermann”, 
care consideră că primele traduceri din lirica română în limba germană ale 
reginei Carmen Sylva datează din anul 1875, acestea fiind rezultatul colaborării 
cu scriitoarea Mite Kremnitz, la care trebuie menționată si încurajarea venită din 
partea poetului Vasile Alecsandri. 

Autoarea susmentionatä afirmă, de asemenea, că primele traduceri ale 
reginei poete, apărute in 1878, în ziarul german "Die Gegenwart” (Prezentul), 
sub seudonimul E. Wedi (anagrama numelui E[lisabeta] Wied), reprezintă 
primele traduceri în germană ale liricii lui Mihai Eminescu (s.n.), pe 
lângă traducerile din poeziile lui Vasile Alecsandri. 

Aceste traduceri sunt publicate în numărul 19 al revistei „Die 
Gegenwart”, din 11 mai 1878, cu titlul "Exemple de lirică recentă, traduse 
după original, în limba germană, de către E. Wedi '””: V. Alecsandri, "Steluţa ”, 
”Secerisul”. 

Eminescu este prezent cu o singurä poezie, ”Melancolie”, care este 
publicată în nr. 29/ 20 iulie 1878 al revistei menționate. 

Ecoul avut de această poezie este însă negativ. N. lorga dezvăluie că, după 
apariția acestei tălmăciri, în numărul următor al revistei "Die Gegenwart (XV, 
nr. 17, p. 363)” un critic german îl acuză pe Eminescu de "lipsă de claritate si 
preciziune”. 


'5 Lucian Boia, "Cum nu este cunoscut Eminescu în lume”, în "Dilema Veche”, 12 ianuarie 2016 

14 Silvia Irina Zimmermann, ”Carmen Sylva, Regina Poetă Literatura în serviciul coroanei”, Editura All, 
București, 2013, p.20 

15 Acest pseudonim amintește de numele reginei: Elisabeth de Wied. 

16 N. Iorga, "Eminescu luptător politic”, în "Istoria literaturii românești contemporane. Partea întâia, Crearea 
Formei (1867-1890)”, Bucuresti, Editura "Adevărul", 1934, p. 295 

Poezia ”Melancolie” mai este tipărită încă o dată în "Magazin für die 
Literatur des Auslandes”, în grupajul ”4 Gedichte von Eminescu — Einsamkeit, 
Melancholie, Liebeslied, Der Eisvogel!””, însă sub semnătura traducätoarei Mita 
Kremnitz. 

Doi ani mai târziu, Carmen Sylva va publica "Povestea Codrului” în 
”Magasin für die Literatur des Auslands” ( t.97, p.289), revistă care va face să 
apară, de data aceasta sub semnătura Mitei Kremnitz, o cunoscută creaţie a 
poetului, cu titlul ”Eine Satire (III) von Eminescu”. '* 

Poezia "Crăiasa din poveşti” vede lumina tiparului și la Bucureşti, în 
”Bukarester Salon”, sub titlul ”Märchenkönigin” Deutsch von Carmen Sylva”. 

Aceasta se întâmpla abia după internarea Poetului în Sanatoriul dr. Sutzu, 
în luna iunie 1883. Credem că decizia aceasta avea în vedere faptul că, probabil, 
Eminescu nu mai putea să-şi exprime un punct de vedere cu privire la 
paternitatea traducerii în limba germană a poeziei "Crăiasa din Povest”. 

De altfel, această revistă, care apare si la Viena, în perioada 1883-1885, a 
tipărit alte câteva poezii eminesciene, toate traduse în limba germană de Mite 
Kremnitz: 

”O verweil” (“O,rămâi...”)", "Ewiglich "("O,mamă...”Y"* Melancholie”, 
(” Melancolie”) ’Trennung” (”Despärtire”), ” Einsamkeit” 
(”Singurätate”)”. 


EEF 


”Crăiasa din Poveşti”, în traducerea realizată de Carmen Sylva, este 
prezentă şi în lucrarea lui Hans Grabow, "Die Lieder Aller Völker und Zeiten”, 
Hamburg, 1888 (p.566, 567-568.), figurând alături de o altă creație eminesciană, 
"Des Wäldes Märchen” (Poveştile Pădurii ”). 

La putin timp după moartea poetului, poezia "Crăiasa din Povești” - 
"Mărchen-Kânigin” - Übersetzt von Carmen Sylva (Cu o notă introductivă) se 
tipărește din nou la Bucuresti în "Das Literarische Rumänien”. 

Ca urmare a acestei colaborări dintre regină şi prietena ei, Mite Kremnitz, 
se pune întrebarea: cine este primul traducător de fapt al poeziilor lui Eminescu 
în limba germană ? 


17 în ” Magazin für die Literatur des Auslandes”, 1880, 50, vol.99, p.130. 
'5 Idem, 1881, 50, vol.99, p. 391. 

9 »Bukarester Salon”, I (1883), nr. 4, august, p.171-172. 

°° în ”Der Bukarester Salon”, Bucureşti, 1884-1885, p.5. 

idem, Bucureşti, 1884 -1885, p.149. 

idem, 1884 - 1885, p.245. 

* Idem, Bucuresti, 1884 - 1885, p. 457 

"Das Literarische Rumänien”, 1889, nr.7-8 (iulie-august, p. 251-252). 


13 


În lucrarea de doctorat a lui Valentin Todescu, cu titlul 
"Mite Kremnitz — "Un spirit german promotor al literaturii româneşti peste 
hotare ” (2013), autorul afirmă că Mite Kremnitz are meritul ” de-a fi fost primul 
tălmăcitor în limba germană a poeziilor lui Eminescu”.” 

Revenind la mult citata antologie ”Rumăânische Dichtungen, Deutsch von 
Carmen Sylva. Hrsg. und mit weiteren Beiträge versehen von Mite Kremnitz”, 
apărută la Leipzig: W. Friedrich, Verlag des "Magazin fiir die Literatur des In- 
und Auslandes"; Kroner, 1881 culegere îngrijită si adăugită de Mite Kremnitz, 
reeditată ulterior in mai multe ediţii, constatăm o selecție oarecum curioasă din 
operele poeţilor vremii. Într-adevăr, cartea conţine poezii scrise atât de autori 
consacraţi, cum ar fi Eminescu, V. Alecsandri, D. Bolintineanu, de scriitori 
cunoscuţi, precum C. Negruzzi, sau mai putin cunoscuţi, V.Conachi, dar si 
nume care trezesc astăzi uşoare zâmbete: Candiano Popescu, Creteanu, 
Șerbănescu etc 

De altfel, ziarul "România Liberă”, din anul 1885, care reia o biografie a 
scriitoarei Mite Kremnitz, apărută anterior în revista ”Familia”, aminteşte de 
opera acestei fecunde traducătoare, ignorând însă traducerea unor creaţii 
eminesciene în "Rumänische Dichtungen”, ediţiile 1880/1881 şi 1883%. 

Verificând si alte ediții ale acestei cărți, cum ar fi de exemplu aceea 
menționată ca apărută în anul 1883 (?), la Leipzig, ed. W. Friedrich, purtând 
titlul "Rumänische Dichtungen. Deutsch von Carmen Sylva. Hrsg. und mit 
weiteren Beitragen versehen von Mite Kremnitz, numele lui Eminescu este omis. 

Chiar si ediția scoasă de Carmen Sylva la Editura Carol Göbl, în 1898, 
intitulată ”Rumänische Dichtungen übersetzt von Carmen Sylva” (Poesii 
române traduse de Carmen Sylva) nu conţine nici o poezie de Mihai 
Eminescu... De ce oare ? 

În schimb, am găsit cu mirare că, în chiar anul morţii poetului, 1889, în 
revista editată la Viena de dr. Cornelius Diaconovitch, ”Romänische Revue”, 
(august-septembrie 1889) era publicată biografia poetului, urmată de traducerea 
în limba germană a Poemului "Luceafărul" ("Der Abdenstern”, p.485-490), 
autorul ascunzindu-si identitatea sub acronimul L.V.F. (L.V. Fischer). 

A doua întrebare: Carmen Sylva a tradus "Crăiasa din povești” în limba 
germană, singură, aşa cum rezultă din dialogul avut cu ziaristul britanic, sau este 
o traducere comună, efectuată împreună cu Eminescu ? 


°° Rezumatul Tezei de Doctorat, p. 8 
26 » Mite Kremnitz” în "România Liberă”, anul IX, nr.2287, p.3. 

În această chestiune există, aşadar, câteva ipoteze: prima dintre ele este 
aceea precizată de regină, în dialogul redat de William Beatty-Kingston, care îşi 
atribuie calitatea de singur traducător. 

O altă ipoteză, conform căreia traducerea este efectuată de Carmen Sylva, 
dar împreună cu Mihai Eminescu, este acreditată de loan Constantinescu, 
autorul precizând că, între manuscrisele lui Eminescu se păstrează numeroase 
texte în limba germană, dintre care şi traducerea efectuată de Eminescu 
împreună cu Carmen Sylva a poeziei "Crăiasa din poveşti '”. 

În sfârşit, o a treia ipoteză susține că Eminescu însuși avea obiceiul de a 
transpune în limba germană câteva dintre poeziile sale, ca simplu exerciţiu.” 

În aceste circumstanţe, textul poeziei "Crăiasa din poveşti”, primit de 
ziaristul englez, în anul 1877, în traducere germană, mai ridică şi un alt semn de 
întrebare, şi anume: de ce nu a fost publicat niciodată, până în anul 1883. 

Care este, totuși, data primei traduceri a unei poezii eminesciene în limba 
engleză ? 

Un ilustru traducător în limba engleză al operei Luceafărului, domnul 
Adrian George Sahlean, a căutat să identifice (din punct de vedere cronologic) 
pe primul traducător al poetului nostru naţional în limba lui Shakespeare, 
admițând ca Silvia Pankhurst ar putea primi acest titlu; cu toate acestea, 
rezultatul estetic al demersului ei este destul de nereușit. 

În acest context, domnul Adrian George Sahlean aminteşte următoarele: 

"Americanul Charles Upson Clark (1895) il semnalează pe Eminescu prin 
câteva traduceri publicate în suplimentul cultural al unui Ziar din Chicago (deşi 
le-am găsit menţionate, nu am reuşit să le identific în ciuda cercetărilor mele de 
arhivă, nici să aflu cum a "dat" dl Clark de poet).” 

Adăugăm la aceste prețioase adnotări ale domnului Sahlean faptul că 
scriitorul Charles Upson Clark a fost un bun prieten al României, pe care o 
vizitează în anul 1919, dând la iveală o convingătoare lucrare de prezentare a 
țării noastre, cu titlul "Greater Romania”, publicată la New York, în anul 1922. 

În această carte, la p. 346, el prezintă o traducere în limba engleză a 
poeziei lui Eminescu, "Somnoroase păsărele”: 


yoo 


*7 loan Constantinescu, "Eminescu autor de expresie germană”, in “Studii de eminescologie”, nr. 2, Cluj, 2000, 
p. 63-81 
°8 »Manuscriptum”, XV, (57), 1984, nr.4, p.33-34. 
” Adrian George Sahlean, "Actualitatea: Ce facem cu Eminescu ?”, în "România Literară”, nr. 36/2009 

” The sleepy birdlets 
At their nest gather, 
Hide themselves in the 
Branches 

Good night ! 


Only the springs sigh 

While the black forest keeps 
Silence, 

The flowers also sleep in the 
Garden 

Sleep in peace......... j 


Nu vrem să ne pronuntäm asupra calității traducerii, însă se vede clar că 
nu sträluceste..... 

Fiindcă am evocat mai sus prezența lui Eminescu în cultura americană, 
trebuie să subiliniem că numele si creația lui Eminescu sunt amintite de timpuriu 
într-o publicație de pe acest continent: "Journal of American Folklore” (Vol IV, 
iul-sept, 1891, no XIV, p. 353), care precizează că elvetianul L. Bachelin a 
tradus şi publicat în franceză povestea lui Eminescu, ”Fat Frumos din lacrimă”, 
sub titlul ”Bel Enfant de la Larme” (71 pagini), deschizând astfel un serial de 
lucrări sub genericul ”Rapsodii Române”. 

Concluzionând, subliniem că prima traducere a unei poezii eminesciene, 
în limba engleză, este realizată de William Beatty-Kingston în anul 1877, fiind 
publicată în lucrarea ” Monarchs I Have Met”(1887). A fost retipărită în cartea 
aceluiaşi autor, cu titlul My ”Hansom” Lays, Original Verses, Imitation and 
Paraphrases, aparuta la Londra, in anul 1889, la editura Chapman and Hall 
Limited. Poezia "The Queen Legend” are ca subtitlu (Mano Eminescu) iar la 
sfârşit, în loc de semnătură, apare litera M (op. cit. p. 161). 


Dan Toma Dulciu 


06.03.2016 

